בעוד שהצטרפות לקבוצות הקיימות איננה כרוכה בתשלום כלשהו, המנהל של כל קבוצת Meetup הוא זה שנדרש לשלם מדי חודש את דמי ניהול הקבוצה על מנת שהקבוצה שאותה הוא מנהל תמשיך להתקיים. אף על פי כן, למנהלי הקבוצות (המכונים Meetup organizers) יש יתרון בכך שהם רשאים להקים קבוצות מקומיות אשר מתמחות בנושא שהכי מעניין אותם, ולארגן מפגשים במיקומים, בימים ובשעות שהכי מתאימים להם, כמו גם מאפשר להם לבחור מי יהיו המשתמשים שיורשו להצטרף לקבוצה, ולקבוע כיצד המפגשים עצמם יתנהלו. כל קבוצת Meetup חדשה באתר נבדקת על ידי אנשי הצוות של Meetup.com אשר מוודאים כי הקונספט של הקבוצה החדשה עומד בתנאים שהחברה הגדירה. מספר ימים לאחר שקבוצת ה-Meetup החדשה נפתחה ואושרה, פלטפורמת האתר מיידעת באופן אוטומטי אנשים מקומיים רבים על הקבוצה החדשה, על ידי שליחת עשרות או מאות הודעות דואר אלקטרוני למשתמשי האתר שגרים בקרבת מקום ואשר ציינו בעבר בפרופיל המשתמש שלהם כי הם יהיו עשויים לרצות להצטרף לקבוצות העוסקות בנושא הכללי שבו גם הקבוצה החדשה עוסקת. כתוצאה מכך, לעיתים קרובות עוד במהלך השבועות הראשונים לאחר פתיחת הקבוצה עשויים להצטרף לקבוצה עשרות מקומיים בעלי תחומי עניין משותפים. בנוסף, בדרך כלל לאורך זמן משתמשים מקומיים נוספים מגלים גם הם את הקבוצה בעת השימוש באתר ועשויים לבחור להצטרף לקבוצה גם כן.
מנהלי קבוצות Meetup מסוגלים גם להתקין בדף הקבוצה, וללא תשלום נוסף, טראקר של Google Analytics אשר מאפשר למנהלי הקבוצות לקבל מידע סטטיסטי אודות תעבורת הרשת בדף הקבוצה לצורך קביעת מידת ההצלחה של הקבוצה לאורך זמן - מידע כגון כמות המשתמשים החדשים שמגלים את דף הקבוצה מדי יום, מידע אודות היישובים שמהם מגיעים כל המשתמשים שמגיעים לדף הקבוצה, ועוד.
במקרים מסוימים בהם יש עניין רב במיוחד בנושא בו עוסקת קבוצה מסוימת לאורך תקופת זמן ארוכה, עשויים להצטרף לקבוצה מסוימת אף מאות או אלפי משתמשים מקומיים. עם זאת, בדרך כלל רק חלק מסוים מכל משתמשי הקבוצה מגיעים בפועל למפגשי הקבוצה. במקרים בהם יש עניין רב במיוחד בקבוצת Meetup מנהל הקבוצה עשוי לבחור להגביל את כמות המשתמשים שיכולים להצטרף למפגש, או להסתייע במשתמשים בולטים אחרים בארגון מפגשים גדולים בהרבה.
האתר בדרך כלל אפקטיבי במיוחד בארגון מפגשי פנים-אל-פנים עם מקומיים בעלי תחומי עניין משותפים בערים גדולות ובאזורי מטרופולין גדולים במיוחד, שכן בדרך כלל באותם האזורים ישנם משתמשי Meetup רבים במיוחד הגרים במרחק נסיעה קצר זה מזה, ועל כן בדרך גם באותם האזורים הסיכויים גם גבוהים באופן מהותי למצוא אנשים מקומיים רבים יחסית עם תחומי עניין משותפים.
האתר הושק במקור ב-2002 על ידי סקוט הייפרמן, מאט מיקר, ופיטר קאמאלי. הייפרמן קיבל את ההשראה לקונספט האתר לאחר שקרא את הספר "לשחק כדורת לבד: קריסתה ותחייתה של הקהילה האמריקנית" בו רוברט פטנאם הזהיר מכך שבשליש האחרון של המאה ה-20 חלה ירידה הדרגתית מהותית במעורבות החברתית של האמריקנים בקהילות מקומיות שונות. הייפרמן שאף להקים אתר אינטרנט אשר יקל על אנשים ליצור ולקחת חלק בקבוצות מקומיות המתמחות בתחומי עניין משותפים.
ביולי 2015 האתר הכיל בסך הכל 22.28 מיליון משתמשים, 207,573 קבוצות ב-181 מדינות שונות, כאשר באותו החודש אורגנו 549,946 מפגשים שונים ברחבי העולם. נתונים אלו כוללים גם משתמשים וקבוצות שאינם פעילים יותר באתר. אף על פי כן, מרבית קבוצות ה-Meetup באתר כן פעילות בשל העובדה שמנהלי קבוצות ה-Meetup בדרך כלל לא יבחרו להמשיך ולשלם את דמי הניהול החודשיים לאורך זמן עבור קבוצה לא פעילה או לא מוצלחת.
מטה החברה נמצא בעיר ניו יורק.
במסגרת האתר מאורגנות גם קבוצות Meetup רבות ברחבי ישראל. אף על פי כן, נכון ל-2015 מרבית קבוצות ה-Meetup בישראל עדיין ממוקדות בעיקר בנושאי תכנות, ויזמות.
חיים בן-עטר
חוק החיים
חוק החיים הוא אלבומה החמישי של הזמרת שרית חדד אשר יצא לאור בשנת 1998.
האלבום הזה הביא את חדד לפריצה מוצלחת ביותר, בזכות הלהיט "הכל סגור", שכתבו זאב נחמה ותמיר קליסקי מלהקת אתניX. בנוסף לו, הצליחו מהאלבום גם השירים "לב זהב", "על המזח", "חוק החיים", "כמה חיפשתי", "טפטף הגשם" ו"קשה בלעדיך".
האלבום יצא בתקליטור, קלטת אודיו וקלטת וידאו והגיע למעמד פלטינה כפולה, 80,000 עותקים.
בשנת 2001 השיר "לב זהב" מהאלבום היה השיר שהושמע באולמי "ורסאי" שבירושלים בזמן שרצפת האולם קרסה והביאה למותם ולפציעתם של מאות מאורחי האירוע. עקב כך החליטה חדד להפסיק לבצע את השיר בהופעותיה.
מרקוס שטיינר
מרים ראפ-יאנובסקה
כמו סינדרלה
כמו סינדרלה הוא אלבומה השישי של הזמרת שרית חדד אשר יצא לאור בשנת 1999.
האלבום, שהצליח אף יותר מקודמו, היה סנונית ראשונה להשפעות פופ ורוק. האלבום זכה למעלה מ-180,000 עותקים.
הוא כלל את השירים "כמו סינדרלה", "הייתי בגן עדן", "לדמעות יש פה" ו"כשאני איתך אני כמו דג" (דואט נוסף עם להקת "טיפקס"). שיר הסיום של האלבום, "חברים בכל מיני צבעים", שונה בסגנונו משאר האלבום והוא שיר שביצעה חדד בפסטיגל 1998 בו זכתה במקום השני.
רשימת רצועות.
קרדיטים:
ליגת המשנה השוודית
סוּפֵּרֵטָאן (בשוודית: Superettan), היא ליגת המשנה בכדורגל בשוודיה. הליגה נוסדה כליגת-משנה בשנת 2000, ולפני הקמתה היו הליגות דיוויז'ון 2 (1928-1986) ודיוויז'ון 1 (1987-1999) ליגות-המשנה בשוודיה. על ארגון הליגה אחרית התאחדות הכדורגל השוודית.
מהלך העונה.
הסופרטאן מכילה 16 קבוצות מכל רחבי שוודיה. במהלך העונה (שלא כבשאר אירופה, מתחילה בחודש אפריל ונגמרת באוקטובר) נפגשת כל קבוצה פעמיים עם כל אחת מהיריבות שלה, פעם בבית ובפעם בחוץ, בסך הכל 30 משחקים. בסיום העונה, שתי הקבוצות שסיימו בשני המקומות הראשונים עולות לליגה הבכירה, כאשר הקבוצה שבמקום השלישי משחקת במשחקי פלייאוף כנגד השלישית לפני אחרונה בליגה הבכירה על הזכות לשחק בשנה שאחרי בליגת העל השוודית (מלבד בשנת 2007, אז שתי הקבוצות, השלישית הטובה ביותר בליגת המשנה והשלישית הגרועה ביותר בליגת העל "עלו אוטומטית" לליגת העל, זאת מאחר שהיא הורחבה מ-14 ל-16 קבוצות).
שרה בערבית
שרה בערבית הוא אלבומה הרביעי של הזמרת שרית חדד שיצא לאור באוקטובר 1997.
האלבום מכיל 10 שירים בערבית.
חדד הופיעה כחודש בממלכת ירדן תחת השם "סירִית חדאד אל-מוטרבת אל-כּרְמַל". לאלבום קראו "שרה בערבית" (בערבית: كرمل - כּרְמַל). האלבום הפך ללהיט בירדן ובמדינות ערב, אף על פי שאינה דוברת את השפה.
שרית חדד הקליטה גם את השיר אינתה עומרי אך השיר לא נכנס לאלבום.
את האלבום עיבדו: שי ראובני, עלי סרחן, טלל אבו רבב, קאסם סבונג'י ואימאן עבדאלה.
קישורים חיצוניים.
דף האלבום באתר הרשמי של שרית חדד
גורבאן גורבאנוב
גורבאן גורבאנוב (באזרית: Qurban Qurbanov; נולד ב-13 באפריל 1972) הוא מאמן כדורגל וכדורגלן עבר אזרי.
קריירה.
גורבאנוב התחיל את הקריירה שלו בקבוצת קור. במהלך הקריירה שיחק גם במרטשחלי אוזורגטי, דאשקין זקטאלה, אלזני גורג'אני, טוראן טובוז, קור נור, נפטצ'י באקו, דינמו סטברופול, פאקל וורונז', בלטיקה קלינינגרד ואינטר באקו. לזכותו של גורבאנוב 4 אליפויות, שני גביעים, תואר "מלך השערים" בתום עונת בה הבקיע 14 שערי ליגה. גורבאנוב הוא מלך שערי נבחרת אזרבייג'ן בכל הזמנים עם 14 שערים.
עם סיום קריירת המשחק שלו באינטר באקו, הוא התחיל את הקריירה שלו כמאמן, כאשר עונה לאחר שפרש מונה למאמן הקבוצה למשך עונה אחת. באוגוסט מונה למאמן קרבאך עימה זכה גביע כבר בעונה הראשונה שלו כמאמן הקבוצה. באוגוסט עלה עם הקבוצה לשלב הבתים של הליגה האירופית ועשה עם הקבוצה היסטוריה כאשר היא הפכה לקבוצה האזרית הראשונה שמצליחה להעפיל למפעל אירופי כלשהו. ב-3 בנובמבר 2017, מונה למאמן נבחרת אזרבייג'ן.
הדרך שבחרתי
הדרך שבחרתי הוא אלבומה השלישי של הזמרת שרית חדד שיצא לאור בשנת 1997.
באותה תקופה, קובי אוז, סולן להקת "טיפקס", החליט לצרף אותה לדואט בשיר "למה הלכת ממנו". השיר הפך ללהיט ענק, וחשף את חדד לקהל הרחב בישראל.
האלבום הכיל 12 רצועות, 11 רצועות בעברית ורצועה אחת בערבית "ימנואר יאמר". מתוך האלבום בלטו השירים: "הופה הופה", "איך אבדו הריגושים", "אמא", "הדרך שבחרתי" ו"ביכורי אהבה", אך זכה להצלחה פחותה מקודמיו. השיר "אמא" המופיע באלבום זה והשיר "אמא" המופיע באלבומה ימים של שמחה – חלק א', הם שני שירים שונים.
רשימת רצועות.
משתתפים באלבום:
מודיבו מאיגה
מודיבו מאיגה (נולד ב-3 בספטמבר 1987) הוא כדורגלן מאלי המשחק בעמדת החלוץ בקבוצת חאג'ר. לזכותו 59 הופעות במדי נבחרת מאלי.
קריירת מועדונים.
מאיגה התחיל את הקריירה שלו בסטאד מאליין המקומית. בגיל 17 עזב את מאלי וחתם ברג'א קזבלנקה המרוקאית בה שיחק 3 שנים, שבסיומן חתם בלה מאן הצרפתית בה שיחק 3 שנים. בתום עונת ירד עם המועדון לליגה השנייה וחתם ל-4 שנים בסושו.
בעונת שיתף פעולה עם בראון אידאייה והשניים היו מלכי השערים של המועדון עם 15 שערים כל אחד ומוקמו במקום ה-7 של מלכי השערים של הליגה ביחד עם ז'רביניו מליל, והיו שותפים לעונה מוצלחת של המועדון שהסתיימה במקום ה-5 שמוביל למוקדמות הליגה האירופית.
ב-12 באוגוסט 2011 הודיע כי הוא אינו מעוניין להמשיך בשל ההתעניינות מצידה של ניוקאסל יונייטד. ב-16 בדצמבר 2011 דווח בצרפת שעסקת ההעברה שלו לניוקאסל נפלה ומאיגה סירב לשחק עבור המועדון, אלא שב-22 בפברואר 2012 חזר לשחק בהפסד 1-0 נגד ליל.